google/wiki40b huggingface dataset:
Παπαδάκης (ιατρός)

Ο Παπαδάκης (αγνώστου ονόματος) ήταν Έλληνας πρακτικός ιατρός χειρουργός του 18ου αιώνα.

Βιογραφία

Γεννήθηκε στην Μάνη και ήταν από το χωριό Λάγεια, γι' αυτό και λεγόταν Λαγειάτης. Διέπρεψε εξασκώντας την ιατρική τέχνη από το 1715 ως το 1768, θεραπεύοντας τους τραυματίες στους τοπικούς εμφύλιους πολέμους της εποχής και καταγράφοντας τις εμπειρίες του σε προσωπικό σημειωματάριο που φυλάγεται στην πανεπιστημιακή βιβλιοθήκη της Βονωνίας (Μπολόνια). Η ειδικότητά του ήταν να θεραπεύει τραύματα, αλλά όχι αρρώστιες. Άλλους θεράπευσε από μπαλωθιά, από πετριά, σπαθιά, στιλετιά και από πέσιμο από άλογο. Η αμοιβή του ήταν σε σιτάρι, βαμβάκι, καυσόξυλα και άλλα παρόμοια είδη.
Νιψαίοι

Ο Νιψαίοι (αναφέρονται σε παλαιότερες πηγές και ως Νίψαι) είναι το όνομα μιας αρχαίας θρακικής φυλής. Η ύπαρξή τους αναφέρεται από τον Ηρόδοτο (19 φύλα) και τον Στράβωνα (22 φύλα). Οι Νιψαίοι ζούσαν στη βορειοανατολική Θράκη, κοντά στη σύγχρονη Βάρνα της Βουλγαρίας.  Κατοίκησαν μαζί με τους Οδρύσες στην περιοχή στο δεύτερο μισό της 1ης χιλιετίας ΠΚΕ΄. Αναφέρεται από τον Ηρόδοτο ότι παραδόθηκαν στον Δαρείο Α΄ χωρίς πόλεμο κατά την εκστρατεία του κατά των Σκυθών το 513 ΠΚΕ.  («οι Σκυρμιάδαι καί Νιψαίοι άμαχειτί σφέας εαυτούς παρέδωκαν Δαρείω»). Σύμφωνα με τον Στέφανος Βυζάντιο πρωτεύουσά τους ήταν η αρχαία πόλη Νίψα
Εθνική Καζακστάν (καλαθοσφαίριση γυναικών)

Συμμετοχή σε διεθνείς διοργανώσεις

Μετά το τέλος του Δευτέρου Παγκοσμίου Πολέμου και μέχρι το 1991 οι αθλήτριες με καταγωγή από το Καζακστάν εντάσσονταν στο αντιπροσωπευτικό συγκρότημα της Σοβιετικής Ένωσης.
Μέχρι σήμερα το Καζακστάν δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη του συμμετοχή στο Ασιατικό Πρωτάθλημα της FIBA Asia έλαβε χώρα το 1994, ενώ διαθέτει, παράλληλα, δικαίωμα συμμετοχής σε διοργανώσεις της CABA, θυγατρικής της FIBA Asia για την περιοχή της Κεντρικής Ασίας.  
Επίσης, το Καζακστάν διαθέτει δικαίωμα συμμετοχής στους Ασιατικούς Αγώνες και στους Αγώνες Κεντρικής Ασίας υπό τη σκέπη της Διεθνούς Ολυμπιακής Επιτροπής.
Γεώργιος του Μεκλεμβούργου

Βιογραφία

Ήταν ο μόνος γιος του Γεωργίου-Αλεξάνδρου και της Νατάλια Φεόντροβνα Βονλζάρσκυ, κυρίας των τιμών της μητέρας του· ο γάμος ήταν μοργανατικός.
Το 1963 απεβίωσε στο Ζίγκμαρινγκεν της Βυρτεμβέργης σε ηλικία 6 ετών και τον διαδέχθηκε ο πρωτότοκος γιος του Γεώργιος-Αλέξανδρος.
Άγιος Γεώργιος Νοτιοανατολικά

Ο Άγιος Γεώργιος Νοτιοανατολικά (αγγλικά: Saint George South East) είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Γεωργίου. Πρωτεύουσα πόλη είναι το Μορν Ζαλού.

Γεωγραφία

Η περιφέρεια βρίσκεται νοτιοανατολικά της ενορίας, εξού και το όνομα.
Σαμόα Τζο

Καριέρα

Πριν κάνει το ντεμπούτο του στο ΤΝΑ το 2005, ο Τζο πάλευε στην εταιρία πάλης Ring of Honor, όπου κράτησε για 21 μήνες το Παγκόσμιο Πρωτάθλημα ROH. Όταν εντάχθηκε στο TNA έμεινε αήττητος για 18 μήνες και το σερί του τελείωσε στο Genesis το 2006, όταν έχασε απο τον Κερτ Ανγκλ. 
Στη καριέρα του κέρδισε αρκετούς τίτλους, όπως το "Καθαρό" Τίτλο του ROH, Παγκόσμιο Πρωτάθλημα Βαρέων Βαρών του TNA, το Πρωτάθλημα Κατηγορίας Χ πέντε φορές, το Ομαδικό Πρωτάθλημα TNA δύο φορές και το Τηλεοπτικό Πρωτάθλημα μία φορά. Επίσης, έχει κερδίσει τους διαγωνισμούς Super X Cup το 2005, και King of the Mountain 2008.

Εκτός πάλης

Ο Σενόα έχει εκπαιδευτεί στο βραζιλιάνικο ζίου ζίτσου, τζούντο, και μάι τάι.
Είναι φίλος με τους παλαιστές Σι Εμ Πανκ, Χόμισαϊντ, Κρίστοφερ Ντάνιελς, Έι Τζέι Στάιλς και Ρομπ Βαν Νταμ.
Μπομπ Νιούχαρτ

Καριέρα

Ξεκίνησε την καριέρα του τη δεκαετία του '60, κυκλοφορώντας άλμπουμ με κωμικούς μονολόγους, για τους οποίους κερδισε τρία Βραβεία Γκράμι. Έγινε γνωστός από τις κωμικές τηλεοπτικές σειρές The Bob Newhart Show και Newhart, οι οποίες προβλήθηκαν τις δεκαετίες του '70 και του '80 αντίστοιχα.
Στον κινηματογράφο, έχει παίξει σε ταινίες όπως Catch-22 και Elf. Επίσης, έχει δώσει τη φωνή του σε ταινίες κινουμένων σχεδίων όπως Μπερνάρ και Μπιάνκα: Περιπέτειες στην Άκρη της Γης και Μπερνάρ και Μπιάνκα: Κομμάντος της Σωτηρίας.
To 1999 απέκτησε το δικό του αστέρι στη Λεωφόρο της Δόξας στο Χόλυγουντ και το 2007 εισήχθη στο GRAMMY Hall of Fame.
To 2013, έπαιξε στην τηλεοπτική σειρά The Big Bang Theory στον ρόλο του Καθηγητή Πρότον και κέρδισε το Βραβείο Emmy καλύτερης γκεστ εμφάνισης σε κωμική σειρά.
Ηλίας Στεργιόπουλος

Βιογραφία

Υπηρέτησε υπηρεσιακά στο αξίωμα του υφυπουργού ΤΤΤ (Ταχυδρομείων, Τηλεγράφων, Τηλεφώνων).
Στις 22 Δεκεμβρίου 1966 ορκίστηκε η υπηρεσιακή κυβέρνηση του Ιωάννη Παρασκευόπουλου και ο Στεργιόπουλος ανέλαβε υφυπουργός Συγκοινωνιών. Ήταν υφυπουργός ως τις 3 Μαΐου 1967.
Νίκος Ορφανός (καλαθοσφαιριστής)

Καριέρα

Ο Νίκος Ορφανός ξεκίνησε την επαγγελματική του καριέρα σε ηλικία 19 ετών από την ομάδα του Άρη. Με τους "κίτρινους" κατέκτησε το FIBA Champions Cup του 2003 και το κύπελλο Ελλάδας του 2004. Επίσης, έφθασε σε δύο ακόμη τελικούς του κυπέλλου, όπως και τον τελικό του ULEB Cup του 2006, όπου ο Άρης ηττήθηκε από την Ντιναμό Μόσχας με 73-60. Την ίδια χρονιά, οι "κίτρινοι" κατέλαβαν την τρίτη θέση του ελληνικού πρωταθλήματος και κέρδισαν το δικαίωμα να αγωνιστούν στην Ευρωλίγκα της επόμενης χρονιάς, για πρώτη φορά μετά από 15 σεζόν.
Το 2006-07, μεταγράφηκε στην ομάδα της ΑΕ Λάρισας, με την οποία κατέλαβε την ενδέκατη θέση στην διοργάνωση της Α1 κατηγορίας. Ακολούθησε η μεταγραφή του στον Α.Μ.Σ. Πανόραμα, με την ομάδα της Θεσσαλονίκης να κατακτά την δεύτερη θέση στο πρωτάθλημα της Α2 εθνικής κατηγορίας, αλλά λόγω οικονομικών προβλημάτων να μην καταφέρνει να δηλώσει συμμετοχή στο πρωτάθλημα της Α1.
Το 2008-09, συμμετείχε στο πρωτάθλημα της Α2 με την ομάδα του Κεραυνού Αιγίου, ο οποίος με 12 νίκες και 18 ήττες κατετάγη 14ος σε σύνολο 16 ομάδων. Την επόμενη χρονιά, κατέλαβε την πέμπτη θέση στην Α2 με την Ολυμπιάδα Πατρών, ενώ το 2010-11 φόρεσε την φανέλα του Κόροιβου Αμαλιάδας.
Το 2011-12, παρέμεινε στο πρωτάθλημα της Α2, αυτή την φορά αγωνιζόμενος με την ομάδα του ΟΦΗ, ενώ στην τελευταία του χρονιά ως επαγγελματίας αγωνίστηκε στο πρωτάθλημα της Β' εθνικής με την ομάδα του Φίλιππου Βέροιας, βοηθώντας την ομάδα της Ημαθίας να κερδίσει την άνοδο της στην Α2.
Βάρβαροι

Ανάλογοι χαρακτηρισμοί σε άλλους πολιτισμούς

Χαρακτηρισμοί ("εξώνυμα") που μεταφράζονται στη δυτική βιβλιογραφία ως "βάρβαροι" χρησιμοποιήθηκαν και από άλλους αρχαίους πολιτισμούς, όπως στην Ινδία, την Κίνα και την Ιαπωνία. Στην Κίνα πιστεύεται ότι αντίστοιχες υποτιμητικές λέξεις για διάφορους πολιτισμούς της περιφέρειας χρησιμοποιούνται εδώ και 4.000 χρόνια. Το κριτήριο του διαχωρισμού των βαρβάρων από τους Κινέζους ήταν ο πολιτισμός και όχι η φυλή.
Η Ζωή Μετά

Πλοκή

Ένας νέος άνθρωπος ο οποίος είναι στην δουλειά του πεθαίνει από ανακοπή και μεταφέρεται στον Παράδεισο. Εκεί γνωρίζει τον Άγγελο, (ο οποίος δεν είναι το καλύτερο παράδειγμα Αγγέλου) που θα τον στηρίξει καθ' όλη την διάρκεια της διαμονής του εκεί. Μαζί του θα είναι όλες οι ψυχές του Παραδείσου που θα γνωρίσει, διάσημες και μή αλλά και ο Διάβολος Κλητήρας της Κόλασης, που ποθεί την μεταθεσή του στον παράδεισο.
Μηχανικό σώμα

Στην φυσική, κάθε στερεό σώμα παραμορφώνεται μόνιμα ή προσωρινά αν του ασκηθούν δυνάμεις.   
Μηχανικά στερεά σώματα λέγονται τα υποθετικά στερεά τα οποία δεν παραμορφώνονται όταν τους ασκούνται δυνάμεις.
Ηνίοχος (ταινία)

Πλοκή

Ένας άντρας, που έχει ως είδωλο τον «Ηνίοχο» των Δελφών, βιώνει τα γεγονότα μισού αιώνα, από το 1941 έως το 1991. Φοιτητής πριν από τον Δεύτερο Παγκόσμιο Πόλεμο, συλλαμβάνεται από τους Ιταλούς, αλλά κατορθώνει να δραπετεύσει, να βγει στο βουνό και να προσχωρήσει στο αντάρτικο. Ζει τα γεγονότα της Αντίστασης και του Εμφυλίου, αλλά στέκεται κριτικά απέναντι στις πρακτικές του ανταρτοπολέμου, που προκαλεί τα γερμανικά αντίποινα. Δεν εγκρίνει την αναίτια εξόντωση του αντιπάλου. Απελευθερώνει Γερμανό αιχμάλωτο τον οποίο οι συμπολεμιστές του σκόπευαν να εκτελέσουν. Σκοτώνει έναν εχθρό του ΕΑΜ, όταν εκείνος, τραυματίας, του το ζητά για να μην υποστεί εξευτελισμό, παρά τις εντολές του επικεφαλής που τον ήθελε ζωντανό.
Η μητέρα του τον διώχνει από το σπίτι, για να μην συγκρουστεί με τον αδελφό του που πολεμά στο πλευρό των Άγγλων. Υπάρχει στην ταινία η διαμάχη μεταξύ δύο αδελφών, όπως κι ένας συμβολισμός: εξοστρακίζεται από το σπίτι του, επειδή το πήρε η άλλη πλευρά (μητέρα - αδελφός) που ακολουθεί τον νικητή. Αφήνεται να εννοηθεί ότι κάπως τυχαία νίκησε ο άλλος. Ο ήρωας φεύγοντας, παραδίνει το όπλο του: εικόνα που παραπέμπει στη Βάρκιζα και στον αφοπλισμό του ΕΛΑΣ.
Η ταινία προτείνει ως στάση απέναντι στον Εμφύλιο, την κριτική συμμετοχή. Τον αντιμετωπίζει δε όχι ως μια σύγκρουση που ξέσπασε το 1946 χωρίς αίτια. Οι ρίζες του Εμφυλίου ανιχνεύονται στον διχασμό των Ελλήνων πριν και μετά τον πόλεμο. Ο Εμφύλιος που αφηγείται ο Δαμιανός δεν είναι ένας πόλεμος ανάμεσα σε αριστερούς και δεξιούς. Πρόκειται για μια μάχη που δίνουν η γενναιότητα, η ακεραιότητα, το κάλλος με την αρχαία έννοια και η χυδαιότητα, η χαμέρπεια όσων άγονται από τα πιο ταπεινά τους πάθη.
Το άγαλμα επανέρχεται αρκετές φορές στην ταινία, όπως και η φράση με την οποία η Πυθία αναγγέλλει στον Ιουλιανό τον θάνατο του αρχαίου κόσμου. H φράση-κλειδί «Φύλακες γρηγορείτε» που ακούγεται από τη φωνή του Δαμιανού ηχεί ανατριχιαστικά στις δύσκολες ώρες της ιστορίας του ήρωα και της χώρας.

Βραβεία

Κρατικά Βραβεία Ποιότητας Υπουργείου Πολιτισμού - (Φεστιβάλ Ελληνικού Κινηματογράφου Θεσσαλονίκης) 1996 καλύτερης ταινίας
XAMPP

Το XAMPP  είναι ένα πακέτο προγραμμάτων ελεύθερου λογισμικού, λογισμικού ανοικτού κώδικα και ανεξαρτήτου πλατφόρμας το οποίο περιέχει το εξυπηρετητή ιστοσελίδων http Apache, την βάση δεδομένων MySQL και ένα διερμηνέα για κώδικα γραμμένο σε γλώσσες προγραμματισμού PHP και Perl.

Δυνατότητες και απαιτήσεις

Το XAMPP προϋποθέτει μόνο τα λογισμικά συμπίεσης αρχείων zip, tar, 7z ή exe κατά την διάρκεια της εγκατάστασης. Το XAMPP έχει δυνατότητα αναβάθμισης σε νέες εκδόσεις του εξυπηρετητή ιστοσελίδων http Apache, της βάσης δεδομένων MySQL, της γλώσσας PHP και Perl. Το XAMPP συμπεριλαμβάνει επίσης τα πακέτα OpenSSL και το phpMyAdmin.

Χρήση

Επίσημα οι σχεδιαστές του XAMPP προόριζαν το λογισμικό ως εργαλείο ανάπτυξης και δοκιμής ιστοσελίδων τοπικά στον υπολογιστή χωρίς να είναι απαραίτητη η σύνδεση στο διαδίκτυο. Για να είναι δυνατή η χρήση του, πολλές σημαντικές λειτουργίες ασφάλειας έχουν απενεργοποιηθεί . Στην πράξη το XAMPP ορισμένες φορές χρησιμοποιείται και για την φιλοξενία ιστοσελίδων. Υπάρχει ειδικό εργαλείο το οποίο περιέχεται στο XAMPP για την προστασία με κωδικό των σημαντικών μερών. Το XAMPP υποστηρίζει την δημιουργία και διαχείριση βάσεων δεδομένων τύπου MySQL και SQLite.
Όταν το XAMPP εγκατασταθεί στον τοπικό υπολογιστή διαχειρίζεται τον localhost ως ένα απομακρυσμένο κόμβο, ο οποίος συνδέεται με το πρωτόκολλο μεταφοράς αρχείων FTP. Η σύνδεση στον localhost μέσω του FTP μπορεί να γίνει με το όνομα χρήστη «newuser» και το κωδικό «wampp». Για την βάση δεδομένων MySQL υπάρχει ο χρήστης «root» χωρίς κωδικό πρόσβασης.
Κάλι

Εικονοπλασία

Η Κάλι παρουσιάζεται ως γυναίκα μελαψού χρώματος, με μακριά μαλλιά και τέσσερα χέρια. Στο ένα της χέρι κρατά το ξίφος, στο δεύτερο, το κομμένο κεφάλι του γίγαντα, ενώ με τα άλλα δύο ενθαρρύνει τους πιστούς της. Τα ενώτιά της είναι δύο πτώματα και φορά ένα περιδέραιο από ανθρώπινα κρανία. Μοναδικό της ένδυμα είναι μία πλατειά ζώνη η οποία αποτελείται από δύο σειρές κομμένων χεριών. Η γλώσσα της κρέμεται, τα μάτια της είναι κόκκινα όπως των μεθυσμένων, ενώ το πρόσωπο και το στήθος της είναι γεμάτα αίμα. Η θεά παριστάνεται συνήθως όρθια με το ένα πόδι πάνω στο γόνατο
και το άλλο πάνω στο στήθος του Σίβα.
Εγιαλέτι της Ρούμελης

Ιστορία

Ο πρώτος μπεηλέρμπεης της Ρούμελης ήταν ο Λαλά Σαχίν Πασάς, ενώ ο τίτλος του απονεμήθηκε από τον σουλτάνο Μουράτ Α΄ ως ανταμοιβή για την κατάληψη στης Αδριανούπολης τη δεκαετία του 1360 και έλαβε στρατιωτική εξουσία στα οθωμανικά εδάφη της Ευρώπης, ως αναπληρωτής του σουλτάνου, ενώ ο σουλτάνος ​​επέστρεψε στη Μικρά Ασία.
Από την ίδρυσή της, η επαρχία της Ρούμελης - αρχικά ονομαζόμενη μπεηλερμπεηλίκι ή γενικά βιλαέτι (επαρχία), μόνο μετά το 1591 χρησιμοποιήθηκε ο όρος εγιαλέτι - περιλάμβανε ολόκληρα τα ευρωπαϊκά εδάφη της οθωμανικής αυτοκρατορίας, συμπεριλαμβανομένων των παραδουνάβιων κατακτήσεων έως το Άκερμαν, μέχρι τη δημιουργία περαιτέρω εγιαλετίων το 16ο αιώνα, αρχίζοντας με το Αρχιπέλαγος (1533), Βούδα (1541) και τη Βοσνία (1580).
Η πρώτη πρωτεύουσα της Ρούμελης ήταν μάλλον η Αδριανούπολη, η οποία ήταν, μέχρι την Άλωση της Κωνσταντινούπολης το 1453, η πρωτεύουσα των Οθωμανών. Έπειτα ακολούθησε η Σόφια για λίγο και μετά πάλι η Αδριανούπολη μέχρι το 1520, όταν η Σόφια έγινε η οριστική έδρα του μπεηλέρμπεη. Την εποχή εκείνη, ο μπεηλέρμπεης της Ρούμελης ήταν ο διοικητής της σημαντικότερης στρατιωτικής δύναμης στο κράτος με τη μορφή του ιππικού των τιμαριωτών σπαχήδων, και η παρουσία του στην πρωτεύουσα κατά τη διάρκεια αυτής της περιόδου τον έκανε τακτικό μέλος του αυτοκρατορικού συμβουλίου (διβάνι). Για τον ίδιο λόγο, ισχυροί μεγάλοι βεζίρηδες όπως ο Μαχμούτ Πασάς Αντζέλοβιτς ή ο Πάργαλης Ιμπραήμ Πασάς κατείχαν το μπεηλερμπηλίκι από κοινού με το μεγάλο βεζίρη.
Το 18ο αιώνα, το Μοναστήρι χρησιμοποιήθηκε ως εναλλακτική κατοικία του κυβερνήτη και το 1836 έγινε επίσημα η πρωτεύουσα του εγιαλετίου. Την ίδια περίπου εποχή, οι μεταρρυθμίσεις του Τανζιμάτ, που αποσκοπούσαν στον εκσυγχρονισμό της αυτοκρατορίας, διχοτόμησαν τα νέα εγιαλέτια των Σκοπίων, των Ιωαννίνων και της Θεσσαλονίκης και μείωσαν το εγιαλέτι της Ρούμελης σε μερικές επαρχίες γύρω από το Μοναστήρι. Το εγιαλέτι συνέχισε να υφίσταται μέχρι το 1867, όταν, στο πλαίσιο της μετάβασης στο πιο ομοιόμορφο σύστημα των βιλαετίων, αποτέλεσε τμήμα του βιλαετίου της Θεσσαλονίκης.
Γιαν φαν ντερ Έλμπουρχτ

Βιογραφία

Σύμφωνα με τον Κάρελ φαν Μάντερ τον αποκαλούσαν cleen Hansken (μικρό Χανς) και ήταν γνωστός ως τοπιογράφος. Ο Σάντραρτ τον αποκαλούσε der kleine Hans και ισχυρίζεται ότι ήταν γνωστός για την εικόνα της Αγίας Τράπεζας που είχε δημιουργήσει για το παρεκκλήσιο της Συντεχνίας των αλιέων στον Καθεδρικό Ναό της Αμβέρσας.
Σύμφωνα με το Ολλανδικό Ίδρυμα Ιστορίας της Τέχνης έγινε μέλος στη Συντεχνία του Αγίου Λουκά της Αμβέρσας το 1536.. Ήταν ζωγράφος ιστορικών θεμάτων. Απεβίωσε το 1571 στην Αμβέρσα
Ειδική έκκληση

Γενική μορφή

Όταν ο κανόνας της αρχικής προκείμενης είναι απόλυτος, το συμπέρασμα είναι πάντα λανθασμένο, ενώ όταν ο κανόνας αυτός δεν είναι απόλυτος, το συμπέρασμα δεν είναι αναγκαστικά εσφαλμένο. Στην δεύτερη περίπτωση, εάν κάποιος το θεωρήσει λανθασμένο μόνο λόγω της πλάνης, διαπράττει το επιχείρημα από πλάνης, κάτι το οποίο δεν υφίσταται όταν η προκείμενη είναι απόλυτη ή αποτελεί κάποιον ορισμό.

Παράδειγμα

Εδώ αγνοείται ότι η διασημότητα των πολιτικών δεν επηρεάζει το γεγονός ότι είναι πολίτες, άρα ότι και σε αυτούς πρέπει να εφαρμόζεται ο νόμος.
Οργάνωση Ισλαμικού Νταβά του Αφγανιστάν

Αφγανικός εμφύλιος πόλεμος (1992–1996)

Μετά τη διάλυση της κυβέρνησης του Λαϊκού Δημοκρατικού Κόμματος τον Απρίλιο του 1992, ο Γκουλμπουντίν Χεκματυάρ ξεκίνησε μια εκστρατεία βομβιστικών επιθέσεων κατά του Ισλαμικού Κράτους του Αφγανιστάν, το οποίο ιδρύθηκε μετά τη συμφωνία της Πεσαβάρ η οποία αφορούσε την ειρήνη και τον διαμοιρασμό εξουσίας. Επιπλέον, η Σαουδική Αραβία και το Ιράν - ως ανταγωνιστές για την περιφερειακή ηγεμονία - υποστήριζαν τις αφγανικές πολιτοφυλακές οι οποίες ήταν αντίπαλες μεταξύ τους. Σύμφωνα με το Παρατηρητήριο Ανθρωπίνων Δικαιωμάτων, «το Ιράν βοήθησε τις δυνάμεις των σιιτών Χάζαρων Χεζμπέ Βαχντάτ του Αμπντούλ Αλί Μαζαρί, καθώς προσπαθούσε να μεγιστοποιήσει τη στρατιωτική δύναμη και επιρροή του Βαχντάτ». Η Σαουδική Αραβία υποστήριξε τον Ουαχαμπίτη Αμπντούλ Ρασούλ Σαγιάφ και την παράταξη του Ιττιχάντ-ι Ισλαμί. Η σύγκρουση μεταξύ των δύο πολιτοφυλακών σύντομα κλιμακώθηκε σε πλήρη πολεμική αναμέτρηση. Τόσο η Ιττιχάντ όσο και η Βαχντάτ συμμετείχαν σε μεγάλης κλίμακας εκστρατείες απαγωγής πολιτών και μαχητών της «άλλης πλευράς». Το Ισλαμικό Κράτος και η Διεθνής Επιτροπή του Ερυθρού Σταυρού προσπαθούσαν τακτικά να μεσολαβήσουν μεταξύ των δύο πλευρών, αλλά η διακοπή των πυρών συνήθως διακοπτόταν μετά από λίγες μέρες. Στις αρχές του 1993, η Χεζμπ-ι Βαχντάτ εντάχθηκε σε συμμαχία του Γκουλμπουντίν Χεκματυάρ η οποία κάλυπτε τη βόρεια Καμπούλ. Στις 11 Φεβρουαρίου 1993, οι δυνάμεις της Ιττιχάντ έλαβαν μέρος στη στρατιωτική επιχείρηση Αφσάρ του Ισλαμικού Κράτους, με στόχο τον τερματισμό των βομβαρδισμών στις κατοικημένες περιοχές της βόρειας Καμπούλ, που πραγματοποιούσε η Χεζμπ-ι Βαχντάτ. Μετά την ολοκλήρωση της στρατιωτικής επιχείρησης και την αναγκαστική απομάκρυνση των δυνάμεων του Βαχντάτ από την περιοχή, οι δυνάμεις της Ιττιχάντ άρχισαν να κλιμακώνουν τις επιθέσεις ενάντια στον άμαχο πληθυσμό. Κατά τη διάρκεια και μετά την επιχείρηση σκοτώθηκαν 70 μαχητές και πολίτες. Μετά την επιχείρηση, τα στρατεύματα της Ιττιχάντ, υπό τη διοίκηση του Αμπντούλ Ρασούλ Σαγιάφ, απήγαγαν έως και 900 ανθρώπους, 200 από τους οποίους απελευθερώθηκαν μετά από αποζημιώσεις προς τους διοικητές της Ιττιχάντ, και 700 δεν επέστρεψαν ποτέ από τις δυνάμεις της Ιττιχάντ. 
Το 2001, ο ηγέτης της Ιττιχάντ, Αμπντούλ Ρασούλ Σαγιάφ, υπήρξε ύποπτος για τη συμμετοχή του στη δολοφονία του ηγέτη των αντιταλιμπάν Αχμάντ Σαχ Μασούντ. 
Το 2005, η οργάνωση Ιττιχάντ καταχωρήθηκε ως πολιτικό κόμμα στο Υπουργείο Δικαιοσύνης με το νέο του όνομα. Ο Σαγιάφ και η Ιττιχάντ είναι πλέον σύμμαχοι της κυβέρνησης Καρζάι. Το κόμμα είναι ισχυρότερο στην περιοχή του Παγκμάν και λαμβάνει το μεγαλύτερο μέρος της υποστήριξής του από τους Παστούν. Ιδεολογικά, το κόμμα ακολουθεί και υποστηρίζει μια ορθόδοξη μορφή του Ισλάμ, και ο ηγέτης του κόμματος, Σαγιάφ, είναι ένα Ουαχαμπίτης.
Ljubim te pesmama

Το "Ljubim te pesmama" (Κυριλλικά: Љубим те песмама, Σε φιλάω με τραγούδια) ήταν Γιουγκοσλαβική συμμετοχή για το Διαγωνισμό Τραγουδιού Eurovision 1992, τραγουδισμένο στα σερβικά από την Σνεζάνα Μπέριτς, γνωστή και με το ψευδώνυμο Έξτρα Νένα. Το τραγούδι συντέθηκε από τους Ραντιβόγιε Ραντιβόγιεβιτς και Γκάλε Γιάνκοβιτς. 
Το βράδυ του διαγωνισμού η Μπέριτς τραγούδισε 20ή, μετά την Ιταλίδα Μία Μαρτίνι με το "Rapsodia" και προηγούταν της Νορβηγής Μερέτε Τρόαν με το "Visjoner". Στο τέλος της ψηφοφορίας το τραγούδι είχε λάβει 44 πόντους (13ο σε ένα σύνολο 23 χωρών). Ο σουηδός Άντερς Μπέργκλουντ ήταν μαέστρος, και επίσης έπαιξε το ακορντεόν κατά τη διάρκεια του τραγουδιού, επειδή δεν υπήρχε ακορντεονίστας στην ορχήστρα.
Αυτή ήταν η τελευταία συμμετοχή για την Γιουγκοσλαβία στο Διαγωνισμό Τραγουδιού Eurovision. 
Το τραγούδι κυκλοφόρησε ως σινγκλ στην Ευρώπη, τόσο στη σερβική γλώσσα και στα αγγλικά, ως "We Can't Have Our Love Anymore". Κυκλοφόρησε επίσης ως EP με τίτλο Evrovizija '92 / Malme, περιέχοντας τις δύο εκδόσεις του τραγουδιού, καθώς και δύο άλλα κομμάτια. Το τραγούδι περιεχόταν επίσης στο άλμπουμ της Μπέριτς Pesmo Moja Kreni (Το Τραγούδι της Αγάπης Μου), που κυκλοφόρησε το 1992.
Μεικτή υποδοχή

Μεικτή υποδοχή στην κλασική αρχαία Ελληνική αστρολογία όπως και στην παραδοσιακή και ωριαία αστρολογία είναι το φαινόμενο κατά το οποίο δυο πλανήτες «υποδέχονται» ο ένας τον άλλον σε διαφορετικούς θεμελιώδεις τίτλους.

Παράδειγμα

Η Αφροδίτη στις 22ο Κριού και ο Άρης στις 9ο Υδροχόου βαθμολογούνται διαφορετικά αφού η Αφροδίτη βρίσκεται στα όρια του Άρη (δηλαδή βαθμολογείται με +2) και ο Άρης στο πρόσωπο της Αφροδίτης (δηλαδή βαθμολογείται με +1). Αλλιώς δηλαδή βαθμολογείται ένας πλανήτης όταν βρίσκεται στα όρια και αλλιώς όταν βρίσκεται στο πρόσωπο.
Αστρολογικά, όλα τα είδη της μεικτής υποδοχής είναι αποδεκτά, γιατί πάντα έχουν να πούνε κάτι για την υπόθεσή μας και είναι σε θέση να περιγράψουν πολύ καλά μια κατάσταση που αφορά στην υπόθεση χάρτου σε ωριαία ερώτηση.
Θορστάιν Βέμπλεν

Θεματολογία

Αυστηρός επικριτής των κλασικών οικονομολόγων ασχολήθηκε περισσότερο με στατιστικές αναλύσεις και υπέδειξε το σημαντικό ρόλο της ψυχολογίας στη συμπεριφορά των ανθρώπων στις σχέσεις και στις στις συναλλαγές τους. Υποστήριζε, ότι με τη βοήθεια της τεχνικής και των Ινστιτούτων οικονομικών ερευνών είναι δυνατόν ν΄ αποφευχθούν οι περιοδικές οικονομικές κρίσεις, που αργότερα συστηματοποίησε ο Γιόζεφ Σουμπέτερ, που παίζουν ιδιαίτερο ρόλο στις σύγχρονες κοινωνίες. Ο Βέμπλεν είχε επισημάνει το κεντρικό ρόλο των επενδύσεων και της κατανάλωσης με εκτεταμένες μελέτες και αναλύσεις.
Νομισματική κρίση στην Ελλάδα (1879)

Η νομισματική κρίση στην Ελλάδα το 1879 ήταν αποτέλεσμα εγχώριων συνθηκών και επηρέασε άμεσα την οικονομία της χώρας. Σαν συνέπειά της είχε την επιδείνωση του επιπέδου διαβίωσης των οικονομικά ασθενέστερων στρωμάτων του πληθυσμού και την κοινωνική αναταραχή με το ξέσπασμα απεργιών, κάτι που επέφερε και πολιτική αστάθεια.
Οι συναλλαγές στην Ελλάδα εκείνη την εποχή διεξάγονταν κυρίως με ξένο νόμισμα (τουρκική λίρα, ρωσικό ρούβλι), ενώ η δραχμή, όπου χρησιμοποιούνταν, είχε υπερτιμηθεί κατά 18% («αγοραία διατίμηση»). Ωστόσο οι Τράπεζες και το επίσημο κράτος αγνοούσαν την υπερτίμηση και λειτουργούσαν βάσει της πραγματικής (εμπορικής) αξίας των νομισμάτων («βασιλική διατίμηση») κάτι που προκαλούσε μια διαφορά της τάξης του 2% με 5%. Το Φεβρουάριο του 1879 επήλθε υποτίμηση στην αγοραία αξία των ξένων νομισμάτων που έφτασε στο 27%, υποβιβάζοντας στο ίδιο ποσοστό το αντίκρυσμα των ημερομισθίων, ενώ στον αντίποδα η αγορά εξακολουθούσε να κινείται με βάση την πραγματική αξία του χρήματος. Η αγοραστική ισχύς του μέσου πληθυσμού μειώθηκε έτσι, σε ποσοστό που πλησίασε το 50%.
31η Μηχανοκίνητη Ταξιαρχία (Ελλάδα)

Ιστορία

Ο σχηματισμός συγκροτήθηκε στην Κοζάνη το 1914 ως 31ο Σύνταγμα Πεζικού (31ο ΣΠ) και τέθηκε υπό τη διοίκηση της 12ης Μεραρχίας Πεζικού. Ανασυγκροτήθηκε ως σχηματισμός επιπέδου ταξιαρχίας το 1946, όταν τέθηκε υπό τη διοίκηση της 11ης Μεραρχίας Πεζικού. Το 2000 πήρε την τιμητική ονομασία «Κάμια».

Έμβλημα

Το έμβλημα της απεικονίζει την Ι.Μ. Κοσμοσώτηρας και έναν αετό που κρατά την επιγραφή ΒΗΡΑ. Στην κορυφή του θυρεού υπάρχει το ρητό ΤΩΝ ΚΟΠΙΩΝΤΩΝ ΟΙ ΣΤΕΦΑΝΟΙ.
Κλαρέττα Πετάτσι

Βίος

Η Κλαρέττα Πετάτσι γεννήθηκε στις 28 Φεβρουαρίου του 1912. Στις 28 Απριλίου του 1945 θανατώθηκε μαζί με 16 ακόμα άτομα από Ιταλούς αντάρτες και στις 29 του ίδιου μήνα τα σώματά τους κρεμάστηκαν σε δημόσια θέα στο Μιλάνο για διαπόμπευση.

Στον κινηματογράφο

Το 1984 γυρίστηκε κινηματογραφική ταινία με θέμα τη σχέση της με τον Ιταλό δικτάτορα με πρωταγωνίστρια την ηθοποιό Κλαούντια Καρντινάλε
Γοφάρι

Τρόποι Ψαρέματος

Το Γοφάρι ψαρεύεται με πετονιές με δόλωμα ζωντανή ζαργάνα από την ακτή, με συρτή και με ειδικά καλάμια.